《貂裘换酒 舟中作》
清代·潘西凤

离别今番苦。记前朝、桃花林下，叮咛细语。忍泪低眉含笑立，声则半吞半吐。

今夜里、伊人何处。偏是新来清梦少，怕咿唔、耳畔吴娘橹。

心憔悴，声凄楚。

月明一棹临江渚。正两岸、人家都静，隆鼕三鼓。此际推篷回首望，望尽迷离烟树。

剪不断、柔丝千缕。遥忆江淹曾赋别，便消魂、未必能如许。

天欲晓，愁难去。

作者简介：字桐冈，流寓潘澄子。著《竹香亭诗馀》。